title: 2010/350/: Az Európai Tanács határozata ( 2010. június 17. ) a Szerződéseknek az Európai Parlament összetétele tekintetében a spanyol kormány által javasolt módosításoknak a tagállamok kormányai képviselőinek konferenciája általi megvizsgálásáról és a konvent összehívásának mellőzéséről

text:
               26.6.2010

               HU

               Az Európai Unió Hivatalos Lapja

               L 160/5

         AZ EURÓPAI TANÁCS HATÁROZATA
   (2010. június 17.)
   a Szerződéseknek az Európai Parlament összetétele tekintetében a spanyol kormány által javasolt módosításoknak a tagállamok kormányai képviselőinek konferenciája általi megvizsgálásáról és a konvent összehívásának mellőzéséről
   (2010/350/EU)
   AZ EURÓPAI TANÁCS,
   tekintettel az Európai Unióról szóló szerződésre és különösen annak 48. cikke (3) bekezdésére,
   tekintettel a Szerződések módosításaira vonatkozó, a spanyol kormány által 2009. december 4-én a Tanácshoz benyújtott, majd a Tanács által 2009. december 7-én az Európai Tanácsnak továbbított javaslatra,
   tekintettel arra, hogy az Európai Parlament egyetért a konvent összehívásának mellőzésével (1),
   tekintettel az Európai Parlament véleményére (2),
   a nemzeti parlamenteknek a javaslatról való értesítését követően,
   tekintettel az Európai Bizottság véleményére (3),
   mivel:

               (1)

               A spanyol kormány – az Európai Tanács 2008. december 11–12-i és 2009. június 18–19-i ülésén elfogadott következtetések alapján – 2009. december 4-én a Szerződéseknek az Európai Parlament összetétele tekintetében történő módosítására vonatkozó javaslatot nyújtott be az Európai Unióról szóló szerződés (EUSz.) 48. cikke (2) bekezdése első mondatának megfelelően.

               (2)

               Az említett javaslatot a Tanács – az EUSz. 48. cikke (2) bekezdése harmadik mondatának megfelelően – 2009. december 7-én továbbította az Európai Tanácsnak. A javaslatról a Tanács a nemzeti parlamenteket is értesítette.

               (3)

               Az Európai Tanács 2009. december 10–11-i ülésén az EUSz. 48. cikke (3) bekezdése első albekezdésének megfelelően úgy döntött, hogy konzultál az Európai Parlamenttel és a Bizottsággal a javasolt módosításokról. Az EUSz. 48. cikke (3) bekezdése második albekezdésének megfelelően döntött továbbá arról, hogy kéri az Európai Parlament egyetértését azon szándékához, miszerint mellőzi a konvent összehívását arra tekintettel, hogy az összehívást – véleménye szerint – a javasolt módosítások terjedelme nem indokolja. Az erről szóló leveleket az Európai Tanács elnöke 2009. december 18-án küldte el.

               (4)

               Az Európai Parlament 2010. május 6-án kedvező véleményt fogadott el a javasolt módosításokra vonatkozóan. Egyetértését adta az arról szóló határozathoz is, hogy mellőzzék a konvent összehívását, mivel azt a javasolt módosítások terjedelme nem indokolja. A Bizottság 2010. április 28-án kedvező véleményt fogadott el a javasolt módosításokra vonatkozóan.

               (5)

               Ennélfogva helyénvaló, hogy az Európai Tanács az EUSz. 48. cikke (3) bekezdésének megfelelően döntsön arról, hogy a tagállamok kormányképviselőinek konferenciája vizsgálja meg a spanyol kormány által javasolt módosításokat, és hogy meghatározza a konferencia mandátumát, valamint hogy a konvent összehívásának mellőzéséről döntsön,

         ELFOGADTA EZT A HATÁROZATOT:
   1. cikk
   Az Európai Tanács úgy határoz, hogy a tagállamok kormányképviselőinek konferenciájának meg kell vizsgálnia az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv 2. cikkének az Európai Parlament összetétele tekintetében a spanyol kormány által 2009. december 4-én javasolt módosításait, melyek szövege e határozat mellékletét képezi; az említett konferencia mandátuma e vizsgálatra szól. A javasolt módosítások terjedelmére tekintettel az Európai Unióról szóló szerződés 48. cikkének (3) bekezdése szerinti konvent összehívását mellőzni kell.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. június 17-én.

            az Európai Tanács részéről

            az elnök

         H. VAN ROMPUY

      (1)  2010. május 6-i egyetértés (a Hivatalos Lapban még nem tették közzé).

      (2)  2010. május 6-i vélemény (a Hivatalos Lapban még nem tették közzé).

      (3)  2010. április 28-i vélemény (a Hivatalos Lapban még nem tették közzé).

      MELLÉKLET

         TERVEZET
         JEGYZŐKÖNYV
         az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv módosításáról
         A BELGA KIRÁLYSÁG,
         A BOLGÁR KÖZTÁRSASÁG,
         A CSEH KÖZTÁRSASÁG,
         A DÁN KIRÁLYSÁG,
         A NÉMETORSZÁGI SZÖVETSÉGI KÖZTÁRSASÁG,
         AZ ÉSZT KÖZTÁRSASÁG,
         ÍRORSZÁG,
         A GÖRÖG KÖZTÁRSASÁG,
         A SPANYOL KIRÁLYSÁG,
         A FRANCIA KÖZTÁRSASÁG,
         AZ OLASZ KÖZTÁRSASÁG,
         A CIPRUSI KÖZTÁRSASÁG,
         A LETT KÖZTÁRSASÁG,
         A LITVÁN KÖZTÁRSASÁG,
         A LUXEMBURGI NAGYHERCEGSÉG,
         A MAGYAR KÖZTÁRSASÁG,
         MÁLTA,
         A HOLLAND KIRÁLYSÁG,
         AZ OSZTRÁK KÖZTÁRSASÁG,
         A LENGYEL KÖZTÁRSASÁG,
         A PORTUGÁL KÖZTÁRSASÁG,
         ROMÁNIA,
         A SZLOVÉN KÖZTÁRSASÁG,
         A SZLOVÁK KÖZTÁRSASÁG,
         A FINN KÖZTÁRSASÁG,
         A SVÉD KIRÁLYSÁG,
         NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
         A TOVÁBBIAKBAN: A MAGAS SZERZŐDŐ FELEK,
         MIVEL a 2009. június 4–7-i európai parlamenti választásokat követően a Lisszaboni Szerződés hatálybalépése, valamint az Európai Tanács által a 2008. december 11–12-i ülésén elfogadott nyilatkozat és az Európai Tanács által a 2009. június 18–19-i ülésén elért politikai megállapodás okán az Európai Parlament összetételét illetően a 2009–2014-es megbízatási időszak végéig átmeneti intézkedéseket szükséges megállapítani,
         MIVEL ezen átmeneti rendelkezések célja, hogy megengedjék azon tagállamoknak, amelyek európai parlamenti képviselőinek száma magasabb lett volna, ha a Lisszaboni Szerződés a 2009. júniusi európai parlamenti választások idején hatályos lett volna, hogy megfelelő számú további képviselői hellyel rendelkezzenek, és hogy e helyeket betöltsék,
         FIGYELEMBE VÉVE a tagállamonkénti képviselői helyek számát, amelyet – az Európai Parlament 2007. október 11-i és az Európai Tanács politikai hozzájárulásával (a Lisszaboni Szerződést elfogadó kormányközi konferencia zárónyilatkozatához csatolt 5. nyilatkozat) – az európai tanácsi határozattervezet irányzott elő, és figyelembe véve a Lisszaboni Szerződést elfogadó kormányközi konferencia zárónyilatkozatához csatolt 4. nyilatkozatot,
         MIVEL az e jegyzőkönyv hatálybalépésétől a 2009–2014-es megbízatási időszak lejártáig hátralévő időszakra létre kell hozni az Európai Tanács által a 2009. június 18–19-i ülésén elért politikai megállapodásban az érintett tagállamok részére megállapított további 18 képviselői helyet,
         MIVEL ehhez engedélyezni kell, hogy a képviselők száma ideiglenesen túllépje a 2009. júniusi európai parlamenti választások idején hatályos szerződések rendelkezéseiben, valamint a Lisszaboni Szerződéssel módosított, az Európai Unióról szóló szerződés 14. cikke (2) bekezdésének első albekezdésében megállapított tagállamonkénti képviselői létszámot, illetve a maximális képviselői létszámot,
         MIVEL szükséges megállapítani továbbá azokat a részletes szabályokat, amelyek lehetővé teszik, hogy az érintett tagállamok betölthessék az ideiglenesen létrehozott további képviselői helyeket,
         MIVEL átmeneti rendelkezésekről van szó, módosítani kell az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyvet,
         MEGÁLLAPODTAK A KÖVETKEZŐ RENDELKEZÉSEKBEN:
         1. cikk
         Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv 2. cikke helyébe az alábbi szöveg lép:

            „2. cikk
            (1)   E cikk hatálybalépésének időpontjától számítva a 2009–2014-es megbízatási időszak hátralévő részére, továbbá a 2009. júniusi európai parlamenti választások idején hatályos, az Európai Közösséget létrehozó szerződés 189. cikkének második bekezdésétől és 190. cikkének (2) bekezdésétől, valamint az Európai Atomenergia-közösséget létrehozó szerződés 107. cikkének második bekezdésétől és 108. cikkének (2) bekezdésétől eltérően, továbbá az Európai Unióról szóló szerződés 14. cikke (2) bekezdésének első albekezdésében meghatározott képviselői létszámtól eltérően, a már meglévő 736 képviselői hely az alábbi 18 képviselői hellyel bővül, ami az európai parlamenti képviselők összlétszámát a 2009–2014-es megbízatási időszak végéig ideiglenesen 754 főre emeli:

                        Bulgária

                        1

                        Spanyolország

                        4

                        Franciaország

                        2

                        Olaszország

                        1

                        Lettország

                        1

                        Málta

                        1

                        Hollandia

                        1

                        Ausztria

                        2

                        Lengyelország

                        1

                        Szlovénia

                        1

                        Svédország

                        2

                        Egyesült Királyság

                        1

                  (2)   Az Európai Unióról szóló szerződés 14. cikkének (3) bekezdésétől eltérően az érintett tagállamok az (1) bekezdésben említett további képviselői helyeket betöltő személyeket az érintett tagállamok jogszabályainak megfelelően jelölik ki, feltéve, ha a szóban forgó személyeket az általános és közvetlen választójog alapján választották meg:

                        a)

                        az érintett tagállamban az általános és közvetlen választójog alapján tartott ad hoc választásokon, az európai parlamenti választások tekintetében alkalmazandó rendelkezéseknek megfelelően;

                        b)

                        a 2009. június 4–7-i európai parlamenti választások eredményei alapján;
                        vagy

                        c)

                        az érintett tagállam nemzeti parlamentje által a saját képviselői közül kijelölve a szükséges számú képviselőt, az ezen egyes tagállamok által megállapított eljárásnak megfelelően.

                  (3)   Az Európai Unióról szóló szerződés 14. cikke (2) bekezdésének második albekezdésével összhangban az Európai Tanács – a 2014-es európai parlamenti választásokat megelőzően kellő időben – határozatot fogad el, amelyben meghatározza az Európai Parlament összetételét.”

         2. cikk
         E jegyzőkönyvet a Magas Szerződő Felek alkotmányos követelményeiknek megfelelően megerősítik. A megerősítő okiratokat az Olasz Köztársaság Kormányánál helyezik letétbe.
         E jegyzőkönyv – amennyiben lehetséges – 2010. december 1-jén lép hatályba, feltéve, hogy valamennyi megerősítő okiratot letétbe helyezték, illetve ennek hiányában az azt követő hónap első napján, hogy az utolsó aláíró állam is letétbe helyezte megerősítő okiratát.
         3. cikk
         E jegyzőkönyvet, amely egyetlen eredeti példányban angol, bolgár, cseh, dán, észt, finn, francia, görög, holland, ír, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven készült, és amely e nyelveken készült szövegeinek mindegyike egyaránt hiteles, az Olasz Köztársaság Kormányának irattárában helyezik letétbe, amely minden további aláíró állam kormányának eljuttat egy-egy hitelesített másolatot.

            A FENTIEK HITELÉÜL az alulírott meghatalmazottak aláírták ezt a jegyzőkönyvet.
            Kelt ….-ban/-ben, a … év … havának … napján.


title: Az EFTA-államok Állandó Bizottságának 3/2010/SC. számú határozata ( 2010. július 1. ) a belső költségmegosztásról

text:
               10.3.2011

               HU

               Az Európai Unió Hivatalos Lapja

               L 63/26

         AZ EFTA-ÁLLAMOK ÁLLANDÓ BIZOTTSÁGÁNAK 3/2010/SC. SZÁMÚ HATÁROZATA
   (2010. július 1.)
   a belső költségmegosztásról
   AZ EFTA-ÁLLAMOK ÁLLANDÓ BIZOTTSÁGA
   A KÖVETKEZŐKÉPPEN HATÁROZOTT:
   1. cikk
   Izland, Liechtenstein és Norvégia (a továbbiakban: EFTA-államok) 2009–2014 közötti időszakra vonatkozó, EGT Finanszírozási Mechanizmushoz való hozzájárulásait öt éves részletre kell osztani, és a 2. cikk alapján kell meghatározni.
   2. cikk
   (1)   Az EFTA-államok EGT Finanszírozási Mechanizmushoz való hozzájárulásait a 2009–2014 közötti időszak vonatkozásában bruttó hazai termékük (GDP) alapján határozzák meg.
   (2)   Bármely EFTA-állam vonatkozásában egy adott t pénzügyi évre a hozzájárulást a t-2 év rendelkezésre álló GDP-adatai alapján számítják, az adott állam GDP-jének (t-2) az EFTA-államok összesített GDP-jéhez (t-2) viszonyított aránya szerint.
   (3)   Izland esetében az öt éves részlethez való hozzájárulás nem haladhatja meg a 6,795 millió EUR összeget.
   Amennyiben Izland hozzájárulása egy adott t pénzügyi évben Izland (t-2 évi) GDP-jének az EFTA-államok összesített GDP-jéhez (t-2) viszonyított aránya alapján számítva meghaladná a 6,795 millió EUR összeget, Liechtensteint és Norvégiát kötelezik arra, hogy fedezzék a fenti összeget meghaladó részt saját GDP-jük (t-2) arányában.
   (4)   Az adott t évre vonatkozó hozzájárulások számításához alapul szolgáló, vonatkozó GDP-adatokat minden EFTA-államnak évente március 1-ig be kell nyújtania. Ezen adatok a t-2 évre vonatkoznak.
   (5)   A hozzájárulásokat euróban kell kifejezni.
   3. cikk
   Egy EFTA-államnak az EU-hoz való csatlakozása nem érinti az ország azon kötelezettségét, hogy e határozatnak megfelelően hozzájárulást fizessen az EGT Finanszírozási Mechanizmushoz a 2009–2014 közötti időszakban.
   4. cikk
   E határozat a 2009–2014 közötti időszakra vonatkozó EGT Finanszírozási Mechanizmus létrehozásáról szóló jogi aktus hatálybalépésének vagy ideiglenes alkalmazásának napjától lép hatályba.
   5. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében ki kell hirdetni.

      Kelt Brüsszelben, 2010. július 1-jén.

            az Állandó Bizottság részéről

            az elnök

         Stefán Haukur JÓHANNESSON

            a főtitkár

         Kåre BRYN

      MELLÉKLET
      Az Állandó Bizottság megállapodik abban, hogy a 2014. évet követő pénzügyi hozzájárulásokról szóló esetleges tárgyalások befejezése előtt az EGT-n belüli gazdasági és társadalmi különbségek csökkentése érdekében felülvizsgálják a költségmegosztási mechanizmust abban a tekintetben, hogy a számítás alapjául használt GDP helyett a GNI alapul vételére térjenek át.


title: A Bizottság határozata (2002. november 6.) a Brüsszeli Infrastrukturális és Logisztikai Hivatal létrehozásáról

text:
Fontos jogi nyilatkozat

|

32003D0523

Hivatalos Lap L 183 , 22/07/2003 o. 0035 - 0039

		A Bizottság határozata(2002. november 6.)a Brüsszeli Infrastrukturális és Logisztikai Hivatal létrehozásáról(2003/523/EK)AZ EURÓPAI KÖZÖSSÉGEK BIZOTTSÁGA,tekintettel a Bizottság Eljárási Szabályzatának [1] 20. cikkére,mivel:(1) Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet [2] (a továbbiakban "költségvetési rendelet") jogi kereteket határoz meg egy új típusú igazgatási hivatal létrehozásához.(2) A feladatok kiszervezésére vonatkozó politikáról szóló, 1999. december 13-i bizottsági iránymutatások [3], és az igazgatás reformjáról szóló fehér könyv [4] körvonalazta az új kiszervezési politikát, amely újra a tényleges feladatokra és tevékenységekre koncentráló igazgatási szemléleten alapul.(3) A Bizottságban, illetve intézményközi szinten a számos területen elvégzett helyzetfelmérés alapján a feladatok kiszervezésével foglalkozó tervező és koordinációs csoport által elvégzett elemzés eredményei rávilágítanak a bizottsági hivatalok létrehozásával elérhető fő előnyökre és a különös figyelmet igénylő területekre, így például annak szükségességére, hogy biztosítani kell a különböző helyszíneken végzett műveletek összhangját, és meg kell határozni az egyes hivatalok legkisebb kritikus méretét.(4) A kiválasztott hivatali típus olyan igazgatási egységekből áll, amelyek célja a Bizottság más szervezeti egységei és/vagy potenciálisan más közösségi intézmények tevékenységének támogatása.(5) A különösen az infrastruktúra és a logisztika területén elvégzett elemzés megállapítja, hogy milyen előnyöket biztosít, ha az igazgatástechnikai-támogatást magában foglaló határozatok végrehajtását egyetlen struktúrára bízzák. Ez a struktúra különösen alkalmas arra, hogy hatékonyan és gazdaságosan hasznosítsa az erőforrásokat, miközben javítja az általa nyújtott szolgáltatások átláthatóságát, újra a hatékony műveleti feladatokra koncentrál és lépést tart a felhasználók szükségleteivel és igényeivel.(6) Az ilyen típusú hivatal megfelelő eszköz arra, hogy ezen a területen elérjék az intézményközi szintre történő váltást, amely iránt néhány más közösségi intézmény is kifejezte érdeklődését.(7) A Bizottság 2002. május 28-án elfogadott iránymutatásaival [5] összhangban, mint a Bizottság igazgatási hivatala, szükséges, hogy a hivatal továbbra is egyértelműen valamely főigazgatósághoz tartozzon. Ennek megfelelően a hivatalt a Személyzeti és Igazgatási Főigazgatósághoz kell csatolni.(8) Szükséges megállapítani a hivatal feladatait és működését.(9) A bizottsági iránymutatásokkal összhangban, irányítóbizottságot kell létrehozni, amelynek fő feladata – a biztosi kollégium felügyelete alatt – a hivatal tevékenységeinek felügyelete, megbízatásának meghatározása, és azok megfelelő végrehajtásának biztosítása. Ezért, az iránymutatásokkal összhangban, szükséges meghatározni az irányítóbizottság pontos összetételét, feladatait és belső szervezetét.(10) Szükséges megállapítani a hivatal személyzetének kinevezésére vonatkozó szabályokat, és biztosítani kell, hogy a hivatalra ugyanazok a szabályok és eljárások vonatkozzanak, mint a Bizottságra.(11) A Bizottságnak a hivatal tekintetében meg kell határoznia a személyzeti szabályzat által a kinevezésre jogosult hatóságra, illetve az egyéb alkalmazottakra vonatkozó alkalmazási feltételek által a szerződéskötésre jogosult hatóságra ruházott jogköröket.(12) A hivatal személyzetére és annak tevékenységére vonatkozóan meg kell határozni a hivatal igazgatójának felelősségére vonatkozó elveket.(13) A hivatal igazgatója köteles céljairól tájékoztatni az irányítóbizottságot, valamint bemutatni a rendszeres beszámolókat és az éves irányítói beszámolót.(14) A pénzügyi követelmények megkövetelik a költségvetési rendelet második része V. címének a hivatalra történő alkalmazását azzal az általános elvvel összhangban, amely szerint az előirányzatokról a Költségvetési Főigazgatósággal folytatott tárgyalásokért felelős személynek a felhatalmazás által engedélyezésre jogosult tisztviselőnek kell lennie.(15) Az a főigazgatóság, amelyhez a hivatalt csatolják, támogatja az irányítóbizottságot, felelős az egyes hivatalok közötti rendszeres kapcsolattartásért, és biztosítja a különböző hivatalok koherens működését. Ez a feladat különösen fontos annak biztosítására, hogy az átmeneti időszak zökkenőmentesen menjen végbe.(16) A 2002. szeptember 18-i bizottsági határozat a 2003-ra vonatkozó előzetes költségvetési tervezet kiegészítésére és módosítására irányuló indítványt testesít meg, és létrehozza a hivatal felállításának költségvetési keretét,A KÖVETKEZŐKÉPPEN HATÁROZOTT:I. FEJEZETA HIVATAL LÉTREHOZÁSA, CÉLJA ÉS FELADATAI, VALAMINT SZÉKHELYE1. cikkA hivatal létrehozásaLétrejön a Brüsszeli Infrastrukturális és Logisztikai Hivatal (a továbbiakban: "a hivatal").A főigazgatóság, amelyhez a hivatalt csatolják, a Személyzeti és Igazgatási Főigazgatóság.A hivatal 2003. január 1-jétől működik.2. cikkCél(1) A hivatal biztosítja, hogy a 3. cikkben megállapított, a személyzet elhelyezésével, a szociális jóléti infrastruktúra irányításával és az intézmény logisztikai igényeivel összefüggő valamennyi tevékenység megvalósul.(2) A hivatal a Bizottság hatályos igazgatási szabályaival összhangban teljesíti a célját.(3) A Bizottság, a Személyzeti és Igazgatási Főigazgatóság kezdeményezése vagy a hivatalnak az említett Főigazgatósággal egyetértésben készült javaslata alapján elfogadja az új szabályokat vagy – adott esetben – a szükséges módosítások.Az erre vonatkozó részletes eljárást a hivatal irányítóbizottsága a Személyzeti és Igazgatási Főigazgatósággal közösen dolgozza ki.(4) A hivatal a Szerződések szerint, illetve az azok alapján létrehozott más testület vagy ügynökség kérésére és nevében és az irányítóbizottság hozzájárulásával járhat el.3. cikkFeladatok(1) A hivatal, különösen Brüsszel területén, felelős a következőkért:a) a Bizottság ingó és ingatlan vagyontárgyai beszerzése, bérlete és karbantartása, az ezekhez kapcsolódó készletnyilvántartások és a hozzáadottérték-adóval összefüggő kérdések;b) a költözések és a helyiséggazdálkodás szervezése;c) a következők igazgatása:i. a személyzet és az áruk belső célokat szolgáló szállítása;ii. a bejövő és kimenő posta és a dokumentumok belső elosztása a Bizottság főigazgatóságai között;iii. sokszorosító szolgálat;iv. irodai ellátmány;d) a Személyzeti és Igazgatási Főigazgatóság Biztonsági Igazgatóságától kapott utasítások alapján az épületek fizikai biztonságával kapcsolatos előírások végrehajtása, és különösen a biztonsági szerződéssel összefüggő igazgatási feladatok ellátása;e) a közösségi intézmények személyzete számára biztosított szociális jóléti létesítmények – éttermek, önkiszolgáló étkezdék, a személyzet számára biztosított boltok és sportközpontok – igazgatása;f) egyes szociális jóléti létesítményeket magában foglaló szolgáltatások – úgymint bölcsődék és iskolai napközik – biztosítása az intézmények számára;g) a szükséges intézkedések elfogadása a Bizottság épületeiben az egészségügyi és biztonsági előírásoknak való megfelelés biztosítása érdekében.(2) A 7. cikk (8) bekezdésében meghatározott eljárásnak megfelelően a hivatal, díjazás ellenében, további szolgáltatásokat nyújthat.4. cikkSzékhelyA hivatal székhelye Brüsszel.II. FEJEZETIRÁNYÍTÓBIZOTTSÁG5. cikkMegbízatásAz irányítóbizottság a Bizottság felhatalmazása alapján, valamint annak személyzeti és igazgatási ügyekért felelős tagjának felügyelete alatt jár el; megbízatásának keretein belül a Bizottságnak felelős.6. cikkAz irányítóbizottság összetétele(1) Az irányítóbizottság összetétele a következő:a) a Bizottság főtitkára;b) a Személyzeti és Igazgatási Főigazgatóság főigazgatója;c) a Költségvetési Főigazgatóság főigazgatója;d) a Külkapcsolati Főigazgatóság főigazgatója;e) a Foglalkoztatási és Szociális Főigazgatóság főigazgatója;f) két személyzeti képviselő;g) egyéb közösségi intézmények egy képviselője.(2) Az irányítóbizottság elnöke a Személyzeti és Igazgatási Főigazgatóság főigazgatója.(3) A főtitkár és a főigazgatók helyettest jelölhetnek ki azzal a feltétellel, hogy a helyettes a főigazgatóságuknál A 1 besorolási osztályba tartozó személy.(4) A két személyzeti képviselőt a személyzeti bizottság nevezi ki. A képviselők a hivatal irányításával, szervezetével vagy működésével kapcsolatos határozatok meghozatalában nem vesznek részt, és olyan ügyekben jogosultak szavazni, amelyek a szociális jóléti infrastruktúrával kapcsolatosak. Ez a rendelkezés a szociális párbeszéd hatályban levő eljárásait nem sérti.(5) Az egyéb közösségi intézmények képviselőjét az igazgatási vezetők kollégiuma nevezi ki. E képviselő kizárólag intézményközi szinten igazgatott kérdésekkel kapcsolatban szavazhat.(6) Az irányítóbizottság feladatai ellátásához szakértők segítségét veheti igénybe.7. cikkFeladatok(1) Az irányítóbizottság a hivatal igazgatójának (a továbbiakban: "igazgató") javaslata alapján eljárva– a Bizottság jelenlegi eljárásaival összhangban – jóváhagyja a hivatal szervezeti felépítését.(2) Az irányítóbizottság - az igazgató javaslata alapján eljárva - jóváhagyja a hivatal működésére és szervezetére vonatkozó szabályokat; és, amennyiben szükséges, javaslatot tehet e szabályok módosítására, különösen a Személyzeti és Igazgatási Főigazgatóság alá tartozó igazgatási hivatalok működési koherenciájának biztosítása érdekében.(3) Az irányítóbizottság - az igazgató javaslata alapján eljárva - megállapítja a hivatal tevékenységére vonatkozó iránymutatásokat.(4) Az irányítóbizottság minden év január 31-ig elfogadja a hivatal igazgatójának munkaprogramját. A munkaprogram tartalmazza különösen a pénzügyi kereteket, a rendszeres beszámolók körét és a kívánt eredményeket (az operatív célok és a teljesítménymutatók alapján). Az irányítóbizottság egyes pontokon kiigazíthatja a munkaprogramot.(5) Az irányítóbizottság jóváhagyja a hivatal bevételi és kiadási előirányzatait, valamint a létszámterv bármely szükséges kiigazítását.(6) Az irányítóbizottság, az igazgató által a 13. cikk szerint benyújtott jelentések alapján, minden év első negyedévében véleményezi a hivatal valamennyi tevékenységét és irányítását, és továbbítja azt a biztosi kollégiumnak.(7) A közép- és felsővezetők kinevezési eljárásával kapcsolatban az irányítóbizottság a 14. cikkel összhangban jár el.(8) Az irányítóbizottság jóváhagyja, hogy a hivatal – a 2. cikk (4) bekezdése és a 3. cikk (2) bekezdése szerint – díjazás ellenében milyen típusú kiegészítő szolgáltatásokat biztosíthat, valamint e szolgáltatások nyújtásának feltételeit. Az irányítóbizottság - az igazgató javaslata alapján eljárva - meghatározza a hivatal által az intézmények részére nyújtható szolgáltatások típusát és az azokért felszámítandó díjakat, valamint az ebből származó bevételeknek a hivatal költségvetésén belül történő felosztását.(9) Az irányítóbizottság dönt minden, a hivatal működését befolyásoló, e határozatban kifejezetten nem szabályozott alapvető kérdésben.8. cikkBelső szervezetAz irányítóbizottság elfogadja eljárási szabályzatát. E szabályok különösen a következőkre terjednek ki:a) ülések: az ülések gyakorisága, valamint az összehívás és megszervezés kérdései;b) titkárság: a titkárság szerepe és szervezeti kapcsolatai;c) dokumentumok továbbításának szabályai.9. cikkSzavazásA határozathozatal során az irányítóbizottság valamennyi szavazati joggal rendelkező tagjának egy szavazata van. Szavazategyenlőség esetén az elnök szavazata dönt.Valamennyi határozatot egyszerű többséggel kell meghozni.III. FEJEZETAZ IGAZGATÓ10. cikkKinevezés(1) A hivatalt (A 1 vagy A 2 besorolási osztályba tartozó) igazgató irányítja, akit a Bizottság nevez ki, miután a kinevezésekkel foglalkozó tanácsadó bizottság (KTB) a 14. cikk (1) bekezdése szerint kedvező véleményt nyilvánított.(2) Az igazgatót három évre nevezik ki, kinevezése legfeljebb további két évvel meghosszabbítható.(3) A biztosi kollégium – az irányítóbizottság véleményének birtokában – határozhat az igazgató felmentéséről és megbízott igazgató kinevezéséről.11. cikkHatáskörA hivatal tekintetében az igazgató a kinevezésre jogosult és a szerződéskötésre felhatalmazott hatóság, a Bizottság hatályos rendelkezéseivel összhangban, a Bizottság által átruházott hatásköri kereteken belül.12. cikkFeladatok(1) Az igazgató minden év december 31-ig benyújtja az irányítóbizottsághoz a következő évre vonatkozó munkaprogramját, amelynek tartalmát a bizottságnak jóvá kell hagynia.(2) Az igazgató felelős hivatal zavartalan működéséért. Az igazgató a biztosi kollégium által meghatározott hatáskörén belül és annak felügyelete alatt jár el. Az igazgató biztosítja továbbá a különböző hivatali központok összehangolt működését. Az igazgató feladatai teljesítéséről beszámol az irányítóbizottságnak, és ahhoz nyújtja be a hivatal zavartalan működésére vonatkozó javaslatait.(3) Az igazgató javaslatait az irányítóbizottsághoz a 7. cikk (1), (2), (3) és (8) bekezdésével összhangban nyújtja be.(4) Az igazgató a 14. cikk (3) bekezdése szerinti kinevezésekről tájékoztatja az irányítóbizottságot.13. cikkBeszámolóAz igazgató az irányítóbizottsághoz a következő beszámolókat nyújtja be:(1) rendszeres működési beszámoló, amelynek a felépítését és gyakoriságát az irányítóbizottság határozza meg;(2) a tárgyévet követő év első negyedévben az éves irányítási beszámolót, amelynek felépítését az irányítóbizottság határozza meg.IV. FEJEZETA HIVATAL SZEMÉLYZETE14. cikkFelső- és középvezetők(1) A Bizottság – az irányítóbizottság javaslata alapján eljárva – kidolgozza a hivatal igazgatói állásának betöltésére vonatkozó álláshirdetést. Az irányítóbizottság a Bizottság részére a KTB által kiválasztott jelentkezőkről véleményt nyilvánít.(2) Mielőtt a Bizottság meghozza végső határozatát, az irányítóbizottság a KTB által - a Bizottságban az A 2 besorolási osztályba tartozó felsővezetőkre és az A 3 besorolási osztályú középvezetőkre alkalmazandó eljárásokkal összhangban - kiválasztott jelöltekről véleményt nyilvánít.(3) Az igazgató tájékoztatja az irányítóbizottságot az egyéb középvezetői helyekre történt kinevezésekről (A 4 és A 5 besorolási osztály), amely kinevezésekre a Bizottság hatályos szabályait és eljárásait kell alkalmazni.15. cikkSzemélyzet(1) A személyzet vezetésével kapcsolatos valamennyi igazgatási eljárást és gyakorlatot ugyanazokkal a feltételekkel kell alkalmazni, mint a Bizottság tisztviselői és egyéb alkalmazottai tekintetében.(2) A személyzeti szabályzat 4. cikkével összhangban, a hivatalon belül megüresedett helyekről az intézmények személyzetét értesíteni kell, amint a kinevezésre jogosult hatóság a hely betöltéséről határoz.(3) A személyzeti szabályzat 90. cikkével összhangban, az e határozat 11. cikke szerint az igazgatóra ruházott jogkör gyakorlásával kapcsolatos kérelmeket és panaszokat a Személyzeti és Igazgatási Főigazgatósághoz kell benyújtani. Ezzel összefüggésben valamennyi fellebbezést a Bizottsággal szembeni fellebbezésként kell benyújtani.V. FEJEZETPÉNZÜGYI RENDELKEZÉSEK16. cikkPénzügyek(1) A költségvetési rendelet második részének V. címe alkalmazandó.(2) Az irányítóbizottság javaslata alapján, a Bizottság - a hivatal feladatainak és működésének részeként az általa végrehajtandó költségvetési előirányzatok tekintetében - az engedélyezésre jogosult tisztviselői jogkört az igazgatóra ruházza, és meghatározza az ilyen felhatalmazásra vonatkozó feltételeket és korlátokat.VI. FEJEZETKOORDINÁCIÓ ÉS FELÜLVIZSGÁLAT17. cikkKoordináció(1) A Személyzeti és Igazgatási Főigazgatóságon belül létrehozott koordinációs egység feladatai a következők:a) segíti az irányítóbizottságot az ülések előkészítésében és az utómunkákban, és segíti a bizottság elnökét az igazgatóval fennálló kapcsolatok rendszeres ellenőrzésében;b) segíti az igazgatót feladatai teljesítésében, tiszteletben tartva annak hatáskörét és előjogait különösen a Személyzeti és Igazgatási Főigazgatósággal kapcsolatban;c) biztosítja a hivatal működésének összhangját a Személyzeti és Igazgatási Főigazgatóság más igazgatási hivatalaival és a Bizottság egyéb hivatalaival, különös tekintettel azok szervezetére és személyzeti politikájára;d) biztosítja, hogy a hivatalban a személyzeti politika terén a Bizottság hatályos rendelkezéseit és gyakorlatát következetesen és egységesen alkalmazzák.(2) Feladatai részeként a koordinációs egység, annak kérésére, beszámol az irányítóbizottságnak.18. cikkFelülvizsgálatAz irányítóbizottság elnöke – a személyzeti és igazgatási ügyekért felelős tag felügyelete mellett – legkésőbb a hivatal működése harmadik teljes évének végét követő hat hónappal átfogó elemzést terjeszt a biztosi kollégium elé a hivatal ezen időszak alatti működéséről. Az elemzés – adott esetben – tartalmazhat javaslatokat e határozat módosítására vonatkozóan.Kelt Brüsszelben, 2002. november 6-án.a Bizottság részérőlNeil Kinnockalelnök[1] HL L 308., 2000.12.8., 26. o.[2] HL L 248., 2002.9.16., 1. o.[3] SEC(1999) 2051., 7. o.[4] COM(2000) 200 végleges[5] SEC(2002) 618 végleges--------------------------------------------------


title: 2013/697/KKBP: A Politikai és Biztonsági Bizottság EUTM Mali/3/2013 határozata ( 2013. november 12. ) az Európai Uniónak a mali fegyveres erők kiképzéséhez hozzájáruló katonai missziójához (EUTM Mali) történő, harmadik államok általi hozzájárulások elfogadásáról

text:
               30.11.2013

               HU

               Az Európai Unió Hivatalos Lapja

               L 320/33

         A POLITIKAI ÉS BIZTONSÁGI BIZOTTSÁG EUTM MALI/3/2013 HATÁROZATA
   (2013. november 12.)
   az Európai Uniónak a mali fegyveres erők kiképzéséhez hozzájáruló katonai missziójához (EUTM Mali) történő, harmadik államok általi hozzájárulások elfogadásáról
   (2013/697/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a mali fegyveres erők kiképzéséhez hozzájáruló katonai missziójáról szóló, 2013. január 17-i 2013/34/KKBP tanácsi határozatra (1), és különösen annak 8. cikke (2) bekezdésére,
   mivel:

               (1)

               A 2013/34/KKBP határozat 8. cikke (2) bekezdésének értelmében a Tanács felhatalmazta a Politikai és Biztonsági Bizottságot (PBB), hogy hozza meg a harmadik államok általi javasolt hozzájárulások elfogadásáról szóló megfelelő határozatokat.

               (2)

               A Svájci Államszövetség általi hozzájárulásra vonatkozóan az uniós misszió parancsnoka részéről adott ajánlást és az Európai Unió Katonai Bizottsága által adott tanácsot követve, el kell fogadni a Svájci Államszövetség hozzájárulását.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Harmadik államok hozzájárulása
   (1)   A PBB elfogadja a Svájci Államszövetség által az Európai Uniónak a mali fegyveres erők kiképzéséhez hozzájáruló katonai missziójához (EUTM Mali) felajánlott hozzájárulást, és azt jelentős mértékűnek tekinti.
   (2)   A Svájci Államszövetség mentesül az EUTM Mali misszió költségvetéséhez való pénzügyi hozzájárulás alól.
   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2013. november 12-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 14., 2013.1.18., 19. o.


title: A Tanács (EU) 2017/479 határozata (2016. december 8.) az Európai Unió és a Norvég Királyság közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő aláírásáról és az ideiglenes alkalmazásáról

text:
               21.3.2017

               HU

               Az Európai Unió Hivatalos Lapja

               L 75/1

         A TANÁCS (EU) 2017/479 HATÁROZATA
   (2016. december 8.)
   az Európai Unió és a Norvég Királyság közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésére, összefüggésben annak 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               Az 515/2014/EU európai parlamenti és tanácsi rendelet (1) úgy rendelkezik, hogy a schengeni vívmányok végrehajtásához, alkalmazásához és fejlesztéséhez társult országoknak az említett rendelettel összhangban részt kell venniük az eszközben, valamint hogy pénzügyi hozzájárulásaikról megállapodásokat kell kötni, és meg kell határozni a részvételhez szükséges kiegészítő szabályokat, beleértve az Unió pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket.

               (2)

               A Tanács 2014. július 14-én felhatalmazta a Bizottságot, hogy tárgyalásokat kezdjen a Norvég Királysággal, Izlanddal, a Svájci Államszövetséggel és a Liechtensteini Hercegséggel ezen országoknak a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközben való részvétele részletes szabályairól szóló megállapodásról. A tárgyalások sikeresen lezárultak, és a Norvég Királyság 2016. július 5-én parafálta a megállapodást.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt e határozat elfogadásában, az rá nézve nem kötelező és nem alkalmazandó. Mivel ez a határozat a schengeni vívmányokon alapul, Dánia az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a 2000/365/EK tanácsi határozattal (2) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (3) összhangban nem vesz részt. Ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (6)

               A megállapodást az Európai Unió nevében alá kell írni, figyelemmel annak későbbi időpontban történő megkötésére.

               (7)

               A megállapodás 19. cikke (4) bekezdésének megfelelően, a megállapodást az aláírását követő naptól ideiglenesen alkalmazni kell a megállapodás 5. cikke kivételével,

         ELFOGADTA EZT A HATÁROZATOT:
   1. cikk
   Az Európai Unió és a Norvég Királyság közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A megállapodást annak 5. cikke kivételével, a 19. cikke (4) bekezdésével összhangban az aláírásának napjától (4) a megkötéséhez szükséges eljárások befejezéséig ideiglenesen alkalmazni kell.
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. december 8-án.

            a Tanács részéről

            az elnök

         L. ŽITŇANSKÁ

      (1)  Az Európai Parlament és a Tanács 515/2014/EU rendelete (2014. április 16.) a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról és az 574/2007/EK határozat hatályon kívül helyezéséről (HL L 150., 2014.5.20., 143. o.).

      (2)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (3)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (4)  A megállapodás ideiglenes alkalmazásának kezdőidőpontját a Tanács Főtitkársága az Európai Unió Hivatalos Lapjában teszi közzé.


title: Az Európai Parlament és a Tanács 1530/2007/EK határozata ( 2007. október 24. ) az EU Szolidaritási Alapjának az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő igénybevételéről

text:
               21.12.2007

               HU

               Az Európai Unió Hivatalos Lapja

               L 337/1

      AZ EURÓPAI PARLAMENT ÉS A TANÁCS 1530/2007/EK HATÁROZATA

   (2007. október 24.)
   az EU Szolidaritási Alapjának az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel a Bizottság javaslatára,
   mivel:

               (1)

               Az Európai Unió Szolidaritási Alapot (alap) hozott létre, hogy a csapások által sújtott régiók lakosságával szemben együttérzését fejezze ki.

               (2)

               A 2006. május 17-i intézményközi megállapodás az alap igénybevételét évi 1 milliárd eurós felső határig engedélyezi.

               (3)

               A 2012/2002/EK rendelet tartalmazza azon rendelkezéseket, amelyek révén az alap igénybe vehető.

               (4)

               Németország és Franciaország az alap igénybevételére irányuló kérelmet nyújtott be, egy súlyos vihar, illetve egy trópusi ciklon okozta csapással kapcsolatban,

         A KÖVETKEZŐKÉPPEN HATÁROZOTT:
   1. cikk
   Az Európai Unió Szolidaritási Alapjából az Európai Unió 2007-es pénzügyi évére szóló általános költségvetése terhére 172 195 985 EUR összeget vesznek igénybe kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2007. október 24-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         M. LOBO ANTUNES

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.


               12.8.2016

               HU

               Az Európai Unió Hivatalos Lapja

               C 294/60

         P8_TA(2014)0084
   Az Egységes Szanálási Testület elnökének, alelnökének és tagjainak kinevezése *
   Az Európai Parlament 2014. december 16-i határozata az Egységes Szanálási Testület elnökének, alelnökének és tagjainak kinevezéséről szóló bizottsági javaslatról (C(2014)9456 – C8-0284/2014 – 2014/0901(NLE))
   (Jóváhagyás)
   (2016/C 294/21)

      Az Európai Parlament,

               —

               tekintettel a Bizottság 2014. december 5-i, az Egységes Szanálási Testület elnökének, alelnökének és tagjainak kinevezéséről szóló javaslatára (C(2014)9456),

               —

               tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendelet (1) 56. cikke (6) bekezdésének harmadik albekezdésére,

               —

               tekintettel eljárási szabályzatára,

               —

               tekintettel a Gazdasági és Monetáris Bizottság jelentésére (A8-0070/2014),

               A.

               mivel a 806/2014/EU rendelet 56. cikkének (4) bekezdése szerint az Egységes Szanálási Testület (a Testület) elnökét, alelnökét és a rendelet 43. cikk (1) bekezdésének b) pontjában említett testületi tagjait érdemeik, képességeik, a banki szakértelem, a pénzügyi kérdések ismerete, a pénzügyi felügyelet és szabályozás, valamint a bankok szanálása szempontjából releváns tapasztalataik alapján kell kinevezni;

               B.

               mivel a 806/2014/EU rendelet 56. cikkének (4) bekezdése szerint a Testületbe történő kinevezés során tiszteletben kell tartani a nemek arányának egyensúlyára, a szakmai tapasztalatokra és végzettségre vonatkozó elveket;

               C.

               mivel a 806/2014/EU rendelet 56. cikke (6) bekezdésének megfelelően a Bizottság 2014. november 19-én elfogadta a Testület elnöki és alelnöki tisztségére jelölt személyek szűkített listáját;

               D.

               mivel a 806/2014/EU rendelet 56. cikke (6) bekezdésének megfelelően a Bizottság 2014. december 1-jén elfogadta a rendelet 43. cikk (1) bekezdésének b) pontjában említett, testületi tagnak jelölt személyek szűkített listáját;

               E.

               mivel a 806/2014/EU rendelet 56. cikke (6) bekezdésének megfelelően a két szűkített listát megküldték a Parlamentnek;

               F.

               mivel a Bizottság 2014. december 5-én javaslatot fogadott el az Egységes Szanálási Testület elnökének, alelnökének és tagjainak kinevezéséről, és e javaslatot továbbította a Parlamentnek;

               G.

               mivel a Parlament Gazdasági és Monetáris Bizottsága ezután értékelte a Testület elnöki, alelnöki tisztségére és testületi tagjainak javasolt jelöltek képességeit, különös tekintettel a 806/2014/EU rendelet 56. cikkének (4) bekezdésében meghatározott követelményekre;

               H.

               mivel 2014. december 8-án a bizottság meghallgatást tartott Elke König, a Testület elnöki tisztségére javasolt jelölt részvételével, mely során a jelölt bevezető nyilatkozatot tett, majd válaszolt a bizottság tagjai által feltett kérdésekre;

               I.

               mivel 2014. december 9-én a bizottság meghallgatást tartott Timo Löyttyniemi, a Testület alelnöki tisztségére javasolt jelölt, továbbá Mauro Grande, Antonio Carrascosa, Joanne Kellermann és Dominique Laboureix, a Testület tagjainak javasolt jelöltek részvételével. Mind az öt javasolt jelölt bevezető nyilatkozatot tett, majd válaszolt a bizottság tagjai által feltett kérdésekre;

               1.

               jóváhagyja a Bizottságnak a következő javasolt jelöltek kinevezésére irányuló javaslatát:

                           a)

                           Elke König, a Testület elnöki tisztségére;

                           b)

                           Timo Löyttyniemi, a Testület alelnöki tisztségére;

                           c)

                           Mauro Grande, a Testület tagjának tisztségére;

                           d)

                           Antonio Carrascosa, a Testület tagjának tisztségére;

                           e)

                           Joanne Kellermann, a Testület tagjának tisztségére;

                           f)

                           Dominique Laboureix, a Testület tagjának tisztségére;

               2.

               utasítja elnökét, hogy továbbítsa ezt az állásfoglalást a Tanácsnak, a Bizottságnak, valamint a tagállamok kormányainak.

      (1)  HL L 225., 2014.7.30., 1. o.


title: A Tanács (EU) 2015/890 határozata (2015. június 8.) az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban az Európai Unió nevében elfogadandó álláspontról (Új élelmiszerek)

text:
                  11.6.2015

                  HU

                  Az Európai Unió Hivatalos Lapja

                  L 146/5

            A TANÁCS (EU) 2015/890 HATÁROZATA
      (2015. június 8.)
      az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban az Európai Unió nevében elfogadandó álláspontról (Új élelmiszerek)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 114. cikkére, összefüggésben a 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének módosításáról.

                  (3)

                  Az EGT-megállapodás II. melléklete a műszaki előírásokra, szabványokra, vizsgálatokra és tanúsításra vonatkozó rendelkezéseket és szabályokat tartalmaz.

                  (4)

                  A 258/97/EK európai parlamenti és tanácsi rendeletet (3) bele kell foglalni az EGT-megállapodásba.

                  (5)

                  Az 1852/2001/EK bizottsági rendeletet (4) bele kell foglalni az EGT-megállapodásba.

                  (6)

                  A 97/618/EK bizottsági ajánlást (5) bele kell foglalni az EGT-megállapodásba.

                  (7)

                  Az 1829/2003/EK európai parlamenti és tanácsi rendelet (6) 38. cikke módosítja a 258/97/EK rendeletet és az említett cikket bele kell foglalni az EGT-megállapodásba.

                  (8)

                  Az EGT-megállapodás II. mellékletét ezért ennek megfelelően módosítani kell.

                  (9)

                  Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban az Unió nevében elfogadandó álláspont az EGT Vegyes Bizottság e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Luxembourgban, 2015. június 8-án.

               a Tanács részéről

               az elnök

            D. REIZNIECE-OZOLA

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

         (4)  A Bizottság 1852/2001/EK rendelete (2001. szeptember 20.) egyes információk nyilvánosságra hozatalára és a 258/97/EK európai parlamenti és tanácsi rendelet értelmében benyújtott információ védelmére vonatkozó részletes alkalmazási szabályok megállapításáról (HL L 253., 2001.9.21., 17. o.).

         (5)  A Bizottság 97/618/EK ajánlása (1997. július 29.) a 258/97/EK európai parlamenti és tanácsi rendelet szerinti, az új élelmiszerek és az új élelmiszer-összetevők forgalomba hozatalára vonatkozó kérelmek alátámasztásához szükséges információk benyújtásáról, és elsődleges értékelési jelentések elkészítésének tudományos vonatkozásairól (HL L 253., 1997.9.16., 1. o.).

         (6)  Az Európai Parlament és a Tanács 1829/2003/EK rendelete (2003. szeptember 22.) a géntechnológiával módosított élelmiszerekről és takarmányokról (HL L 268., 2003.10.18., 1. o.).

         TERVEZET
         AZ EGT VEGYES BIZOTTSÁG …/2015 HATÁROZATA
         (…)
         az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:

                     (1)

                     Az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletet (1) bele kell foglalni az EGT-megállapodásba.

                     (2)

                     Az egyes információk nyilvánosságra hozatalára és a 258/97/EK európai parlamenti és tanácsi rendelet értelmében benyújtott információ védelmére vonatkozó részletes alkalmazási szabályok megállapításáról szóló, 2001. szeptember 20-i 1852/2001/EK bizottsági rendeletet (2) bele kell foglalni az EGT-megállapodásba.

                     (3)

                     A 258/97/EK európai parlamenti és tanácsi rendelet szerinti, az új élelmiszerek és az új élelmiszer-összetevők forgalomba hozatalára vonatkozó kérelmek alátámasztásához szükséges információk benyújtásáról, és elsődleges értékelési jelentések elkészítésének tudományos vonatkozásairól szóló, 1997. július 29-i 97/618/EK bizottsági ajánlást (3) bele kell foglalni az EGT-megállapodásba.

                     (4)

                     A géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendelet (4) 38. cikke módosítja a 258/97/EK rendeletet és az említett cikket bele kell foglalni az EGT-megállapodásba.

                     (5)

                     Ez a határozat élelmiszerekre vonatkozó jogszabályokat érint. Az EGT-megállapodás II. melléklete XII. fejezetének bevezetőjében meghatározottak szerint élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között a mezőgazdasági termékek kereskedelméről szóló megállapodás alkalmazása kiterjed Liechtensteinre. Ezért e határozat nem alkalmazandó Liechtensteinre.

                     (6)

                     Az EGT-megállapodás II. mellékletét ezért ennek megfelelően módosítani kell,

               ELFOGADTA EZT A HATÁROZATOT:
         1. cikk
         Az EGT-megállapodás II. mellékletének XII. fejezete a következőképpen módosul:

                     1.

                     A 97. pont (1169/2011/EU európai parlamenti és tanácsi rendelet) után a szöveg a következőkkel egészül ki:

                                 „98.

                                    31997 R 0258: Az Európai Parlament és a Tanács 1997. január 27-i 258/97/EK rendelete az új élelmiszerekről és az új élelmiszer-összetevőkről (HL L 43., 1997.2.14., 1. o.), amelyet az alábbi rendeletekkel módosítottak:

                                             —

                                                32003 R 1829: Az Európai Parlament és a Tanács 2003. szeptember 22-i 1829/2003/EK rendelete (HL L 268., 2003.10.18., 1. o.),

                                             —

                                                32008 R 1332: Az Európai Parlament és a Tanács 2008. december 16-i 1332/2008/EK rendelete (HL L 354., 2008.12.31., 7. o.).

                                       A rendelet rendelkezései e megállapodás alkalmazásában a következő kiigazításokkal együtt értelmezendők:
                                 A 7. cikk a következő szövegrésszel egészül ki:
                                 »Amikor a Bizottság engedélyezési határozatot hoz, az EFTA-államok egyidejűleg és a közösségi határozat meghozatalától számított 30 napon belül megfelelő határozatokat hoznak. A határozatokról tájékoztatják az EGT Vegyes Bizottságot, amely rendszeres időközönként a Hivatalos Lap EGT-kiegészítésében közzéteszi az említett határozatok listáját.
                                 Amennyiben az említett rendelkezések alkalmazása tekintetében a szerződő felek között véleményeltérés merül fel, a megállapodás VII. része értelemszerűen alkalmazandó.«

                                 99.

                                    32001 R 1852: A Bizottság 2001. szeptember 20-i 1852/2001/EK rendelete az egyes információk nyilvánosságra hozatalára és a 258/97/EK európai parlamenti és tanácsi rendelet értelmében benyújtott információ védelmére vonatkozó részletes alkalmazási szabályok megállapításáról (HL L 253., 2001.9.21., 17. o.).”.

                     2.

                     A „JOGSZABÁLYOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK” címsor 16. pontja (2013/647/EU bizottsági ajánlás) után a következő pontot kell beilleszteni:

                                 „17.

                                    31997 H 0618: A Bizottság 1997. július 29-i 97/618/EK ajánlása a 258/97/EK európai parlamenti és tanácsi rendelet szerinti, az új élelmiszerek és az új élelmiszer-összetevők forgalomba hozatalára vonatkozó kérelmek alátámasztásához szükséges információk benyújtásáról, és elsődleges értékelési jelentések elkészítésének tudományos vonatkozásairól (HL L 253., 1997.9.16., 1. o.).”.

               2. cikk
         A 258/97/EK, az 1852/2001/EK és az 1829/2003/EK rendeletnek, valamint a 97/618/EK ajánlásnak az Európai Unió Hivatalos Lapja EGT-kiegészítésében kihirdetendő izlandi és norvég nyelvű szövege hiteles.
         3. cikk
         Ez a határozat …-án/-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (*).
         4. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben, …-án/-én.

                  az EGT Vegyes Bizottság részéről

                  az elnök

               …

                  az EGT Vegyes Bizottság

                  titkárai

               …

            (1)  HL L 43., 1997.2.14., 1. o.

            (2)  HL L 253., 2001.9.21., 17. o.

            (3)  HL L 253., 1997.9.16., 1. o.

            (4)  HL L 268., 2003.10.18., 1. o.

            (*)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2011/771/EU: Az Európai Parlament és a Tanács határozata ( 2011. november 16. ) az Európai Globalizációs Alkalmazkodási Alapnak az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Görögország „EGF/2011/004 EL/ALDI Hellas” referenciaszámú kérelme)

text:
               30.11.2011

               HU

               Az Európai Unió Hivatalos Lapja

               L 317/29

         AZ EURÓPAI PARLAMENT ÉS A TANÁCS HATÁROZATA
   (2011. november 16.)
   az Európai Globalizációs Alkalmazkodási Alapnak az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Görögország „EGF/2011/004 EL/ALDI Hellas” referenciaszámú kérelme)
   (2011/771/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Görögország 2011. május 10-én az ALDI Hellas Supermarket Holding EPE & Assoc. E.E. vállalatnál és egy beszállítónál – Thessaloniki Logistics S.A. – történt elbocsátásokra tekintettel az EGAA igénybevételére irányuló kérelmet nyújtott be, majd 2011. június 22-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 2 918 500 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Görögország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 2 918 500 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. november 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         W. SZCZUKA

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: Bizottsági határozat, mely kimondja, hogy a csatlakozás után nem alkalmazhatók az alábbi országok által a csatlakozási okmány IV. melléklete 3. fejezetében meghatározott ideiglenes eljárás alapján bejelentett intézkedések: Cseh Köztársaság   (EGT vonatkozású szöveg)

text:
               4.6.2005

               HU

               Az Európai Unió Hivatalos Lapja

               C 137/4

         Bizottsági határozat, mely kimondja, hogy a csatlakozás után nem alkalmazhatók az alábbi országok által a csatlakozási okmány IV. melléklete 3. fejezetében meghatározott ideiglenes eljárás alapján bejelentett intézkedések: Cseh Köztársaság
   (2005/C 137/06)
   (EGT vonatkozású szöveg)
   Határozat elfogadásának időpontja:
   Tagállam: Cseh Köztársaság
   Támogatás száma: CZ 46/2003
   Megnevezés: Investiční a poštovní banka, a.s. (IPB)/Československá obchodní banka, a.s. (ČSOB)
   Cél: a bankszektornak nyújtandó támogatás
   Egyéb információ: Bizottsági határozat, mely kimondja, hogy az IPB/ČSOB javára hozott intézkedések, melyekről a Cseh Köztársaság az ideiglenes eljárás szerint a Csatlakozási Szerződés IV. függeléke 3. cikke nyomán értesítést adott, a csatlakozás után nem alkalmazhatóak.
   A bizalmas adatokat nem tartalmazó határozat szövege a hiteles nyelven (nyelveken) a következő címen érhető el:
   http://europa.eu.int/comm/secretariat_general/sgb/state_aids/
   A határozat elfogadásának időpontja:
   Tagállam: Cseh Köztársaság
   Támogatás száma: CZ 51/2003
   Megnevezése: Pragobanka, a.s.
   Célkitűzés: támogatás a bankszektor javára
   Egyéb információ: a Bizottság határozata arról, hogy a Cseh Köztársaság által a csatlakozási okmány IV. mellékletének 3. szakaszában meghatározott ideiglenes eljárás alapján bejelentett, a Pragobanka, a.s. javára hozott intézkedés a csatlakozást követően nem alkalmazható.
   A bizalmas adatokat nem tartalmazó határozat szövege a hiteles nyelven (nyelveken) a következő címen érhető el:
   http://europa.eu.int/comm/secretariat_general/sgb/state_aids/
   A határozat elfogadásának időpontja:
   Tagállam: Cseh Köztársaság
   Támogatás száma: CZ 56/2003
   Megnevezése: Coop Banka, a.s.
   Célkitűzés: támogatás a bankszektor javára
   Egyéb információ: a Bizottság határozata arról, hogy a Cseh Köztársaság által a csatlakozási okmány IV. mellékletének 3. szakaszában meghatározott ideiglenes eljárás alapján bejelentett, a Coop Banka, a.s. javára hozott intézkedések a csatlakozást követően nem alkalmazhatóak.
   A bizalmas adatokat nem tartalmazó határozat szövege a hiteles nyelven (nyelveken) a következő címen érhető el:
   http://europa.eu.int/comm/secretariat_general/sgb/state_aids/
   A határozat elfogadásának időpontja:
   Tagállam: Cseh Köztársaság
   Támogatás száma: CZ 80/2004
   Megnevezése: První Městská Banka, a.s.
   Célkitűzés: támogatás a bankszektor javára
   Egyéb információ: a Bizottság határozata arról, hogy a Cseh Köztársaság által a csatlakozási okmány IV. mellékletének 3. szakaszában meghatározott ideiglenes eljárás alapján bejelentett, a První Městská Banka, a.s. javára hozott állami intézkedés a csatlakozást követően nem alkalmazható.
   A bizalmas adatokat nem tartalmazó határozat szövege a hiteles nyelven (nyelveken) a következő címen érhető el:
   http://europa.eu.int/comm/secretariat_general/sgb/state_aids/


title: Az Európai Parlament (EU) 2015/1658 határozata (2015. április 29.) az Európai Élelmiszerbiztonsági Hatóság 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/247

      AZ EURÓPAI PARLAMENT (EU) 2015/1658 HATÁROZATA
      (2015. április 29.)
      az Európai Élelmiszerbiztonsági Hatóság 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Európai Élelmiszerbiztonsági Hatóság 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Élelmiszerbiztonsági Hatóság 2013-as pénzügyi évre vonatkozó éves beszámolójáról szóló jelentésére, a Hatóság válaszaival együtt (1),

                  —

                  tekintettel a Számvevőszéknek a 2013-as pénzügyi évre tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóana Hatóság számára adandó mentesítésről szóló 2015. február 17-i tanácsi ajánlásra (05034/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (5) és különösen annak 44. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0097/2015),

         1.

            megállapítja, hogy az Európai Élelmiszerbiztonsági Hatóság végleges éves beszámolója megegyezik a számvevőszéki jelentés mellékletében szereplővel;

         2.

            jóváhagyja az Európai Élelmiszerbiztonsági Hatóság 2013-as pénzügyi évre szóló elszámolásának lezárását;

         3.

            utasítja elnökét, hogy továbbítsa ezt a határozatot az Európai Élelmiszerbiztonsági Hatóság igazgatójának, a Tanácsnak, a Bizottságnak és a Számvevőszéknek és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 160. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 31., 2002.2.1., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: 2013/720/EU: A Tanács határozata ( 2013. november 15. ) az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvnek az Európai Unió nevében történő aláírásáról

text:
                  2013.12.7.

                  HU

                  Az Európai Unió Hivatalos Lapja

                  L 328/1

         A TANÁCS HATÁROZATA
         (2013. november 15.)
         az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvnek az Európai Unió nevében történő aláírásáról
         (2013/720/EU)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
         tekintettel az Európai Bizottság javaslatára,
         mivel:

                     (1)

                     A Tanács a 764/2006/EK rendelet (1) elfogadásával 2006. május 22-én jóváhagyta az Európai Közösség és a Marokkói Királyság között létrejött halászati partnerségi megállapodást (2) (a továbbiakban: a partnerségi megállapodás).

                     (2)

                     A partnerségi megállapodáshoz csatolt legutóbbi, a partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv (3) alkalmazása 2011. december 20-án befejeződött.

                     (3)

                     A Tanács felhatalmazta a Bizottságot arra, hogy tárgyalásokat folytasson a Marokkói Királysággal egy új jegyzőkönyvről, amely a halászat tekintetében a Marokkói Királyság felségterülete vagy joghatósága alá tartozó vizeken halászati lehetőségeket biztosít az uniós hajóknak. A tárgyalások eredményeként 2013. július 24-én parafáltak egy új jegyzőkönyvet.

                     (4)

                     Ezen új jegyzőkönyvet alá kell írni, feltételezve annak megkötését,

               ELFOGADTA EZT A HATÁROZATOT:

            1. cikk
            A Tanács jóváhagyja az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvnek (a továbbiakban: a jegyzőkönyv) az Unió nevében történő aláírását, feltételezve az említett jegyzőkönyv megkötését.
            A jegyzőkönyv szövegét csatolták e határozathoz.

            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió nevében történő aláírására jogosult személy(eke)t.

            3. cikk
            E határozat az elfogadásának napján lép hatályba.

            Kelt Brüsszelben, 2013. november 15-én.

                  a Tanács részéről

                  az elnök

               R. ŠADŽIUS

            (1)  HL L 141., 2006.5.29., 4. o.

            (2)  A Tanács 2006. május 22-i 764/2006/EK rendelete az Európai Közösség és Marokkói Királyság között létrejött halászati partnerségi megállapodás megkötéséről (HL L 141., 2006.5.29., 1. o.).

            (3)  Jegyzőkönyv az Európai Unió és a Marokkói Királyság között, az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról (HL L 202., 2011.8.5., 3. o.).


title: A Tanács határozata (1980. április 22.) az Európai Gazdasági Közösség és Kanada között a GATT XXVIII. cikke értelmében létrejött, a gyümölcs- és zöldségágazat egyes termékeiről szóló megállapodás megkötéséről

text:
Fontos jogi nyilatkozat

|

31980D0461

Hivatalos Lap L 111 , 30/04/1980 o. 0017 - 0020 finn különkiadás fejezet 3 kötet 12 o. 0021  görög különkiadás: fejezet 11 kötet 19 o. 0236  svéd különkiadás fejezet 3 kötet 12 o. 0021

		A Tanács határozata(1980. április 22.)az Európai Gazdasági Közösség és Kanada között a GATT XXVIII. cikke értelmében létrejött, a gyümölcs- és zöldségágazat egyes termékeiről szóló megállapodás megkötéséről(80/461/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel az Általános Vám- és Kereskedelmi Egyezmény (GATT) XXVIII. cikke alapján Kanada jelezte szándékát, hogy módosítani kívánja egyes olyan termékek vámengedményeit, amelyek főszállítója az Európai Gazdasági Közösség;mivel a Bizottság a GATT XXVIII. cikke alapján tárgyalásokat kezdett Kanadával és kielégítő megegyezésre jutott vele,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és Kanada között a GATT XXVIII. cikke értelmében létrejött, a gyümölcs- és zöldségágazat egyes termékeiről szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje azon személyt, aki a megállapodás Közösséget jogilag kötelező aláírására jogosult.3. cikkA tárgyalások eredményéről értesítik a GATT szerződő feleit.Kelt Luxembourgban, 1980. április 22-én.a Tanács részérőlaz elnökG. Zamberletti--------------------------------------------------MEGÁLLAPODÁSaz Európai Gazdasági Közösség és Kanada között a GATT XXVIII. cikke értelmében a gyümölcs- és zöldségágazat egyes termékeirőlA mellékelt iratok rögzítik a kanadai küldöttség és az Európai Közösségek Bizottsága között a GATT XXVIII. cikke értelmében az V. listában (Kanada) meghatározott engedmények módosítása érdekében folytatott tárgyalások eredményeit.Az Európai Közösségek Bizottságának küldöttsége nevébenA kanadai küldöttség nevében--------------------------------------------------Oliver LongFőigazgatóGATT TitkárságCentre William Rappardrue de Lausanne, 154CH-1211 GenfAz V. listához (Kanada) kapcsolódó tárgyalásokA kanadai küldöttség és az Európai Közösségek Bizottsága befejezte a GATT XXVIII. cikke értelmében az V. listában (Kanada) meghatározott engedmények módosítása érdekében folytatott tárgyalásokat, ahogy az a csatolt jelentésben szerepel.Az Európai Közösségek Bizottságának küldöttsége nevébenA kanadai küldöttség nevében--------------------------------------------------A Kanada és az Európai Közösségek között a XXVIII. cikk értelmében az V. listában (Kanada) meghatározott engedmények módosítása érdekében folytatott tárgyalások eredményeiVáltozások az V. listában (Kanada)MegjegyzésAz A. mellékletben felsorolt engedmények helyébe a B. mellékletben felsoroltak lépnek. Eltérő meghatározás hiányában a B. mellékletben felsorolt tételek kiinduló tárgyalási jogokat ruháznak az Európai Közösségekre.A. MELLÉKLETVámtarifa tételszáma | Megnevezés | A jelenlegi listában előírt vámtétel |2400-1 | Cikória, nyers vagy zöld (fontonként) | vámmentes |3905-1 | Burgonyakeményítő és burgonyaliszt (fontonként) | 1,5 cent |8400-1 | Dughagyma vagy mogyoróhagyma, természetes állapotban | 15 % |8505-1 | Gomba, tartósított, m.n.e.( = másutt nem említett) | 12,5 % |Zöldségek, előkészítve, légmentes konzervdobozban vagy egyéb légmentes tárolóedényben, az edény tömegét beleszámítva a vám alapját képező tömegbe:8904-1 | Borsó | 1,5 cent |8905-1 | Paradicsom | 2 cent |8905-2 | Paradicsompüré | 1,5 cent |8906-1 | m.n.e. | 15 % |10525-2 | Dinnye, savanyított vagy sóban, sós lében, olajban vagy bármely más módon tartósítva | 15 % |10530-1 | Zselék, dzsemek, marmeládok, befőttek, gyümölcsvajak és cukrozott, darált gyümölcspulpok (fontonként) | 3 cent |10550-1 | Savanyított görögdinnye, hámozott vagy szeletelt, kénezve vagy sós lében, kanadai gyártók használatára | 5 % |Gyümölcslevek és gyümölcsszirupok, m.n.e., név szerint:15201-1 | Zöldcitromlé | 5 % |B. MELLÉKLETVámtarifa tételszáma | Megnevezés | Előírandó vámtétel |ex 825-1 | Konzerv csiga (Helix nemzetség) | 7,5 % |2400-1 | Cikóriagyökér, nyers vagy zöld, levéllel vagy anélkül | vámmentes |6600-1 | Keksz, édesített | 11 % |6605-1 | Keksz, édesített vagy édesítetlen, fontonként legalább 20 cent értékű, amely érték alapja a nettó tömeg, és amely magában foglalja a szokásos kiskereskedelmi csomagolást | 11 % |6700-1 | Makaróni és metélttészta, tojás vagy egyéb hozzáadott összetevő nélkül (100 fontonként) | 20 cent |8400-1 | Dughagyma, a csomagolás tömegét beleszámítva a vám alapját képező tömegbe (fontonként) | 3 cent, de legalább 15 % |Zöldségek, előkészítve, légmentes konzervdobozban vagy egyéb légmentes tárolóedényben, m.n.e.:8902-1 | Zsenge sárgarépa | 17,5 % |8903-1 | Bab, főtt | 10 % |8907-1 | m.n.e. | 12,5 % |8905-1 | Paradicsom | 13,6 % |8915-1 | Paradicsompüré | 13,6 % |9025-2 | Májpástétom szarvasgombával | 5 % |Burgonya, feldolgozott, tartósított vagy bármely módon előkészített, és burgonyatermékek, ezen belül burgonyakeményítő és burgonyaliszt, akár légmentes konzervdobozban vagy egyéb légmentes edényben, akár nem:9036-1 | m.n.e. | 12,5 % |Gomba, feldolgozott, tartósított vagy bármely módon előkészített, akár légmentes konzervdobozban vagy egyéb légmentes edényben, akár nem:9061-1 | m.n.e. | 20 % |Gyümölcs, savanyított, vagy sóban, sós lében, olajban, borecetben vagy ecetsavban vagy kén-dioxidban vagy más hasonló tartósítószerben tartósított, akár légmentes konzervdobozban vagy egyéb légmentes edényben, akár nem; bármilyen módon savanyított vagy tartósított gyümölcs:10521-1 | Dinnye. | vámmentes |Zselék, dzsemek, marmeládok, befőttek, gyümölcsvajak és cukrozott, darált gyümölcspulpok:10530-1 | m.n.e. | 10 % |10531-1 | Szamócadzsem, pektint tartalmazó vagy nem tartalmazó | 15 % |Gyümölcslevek, m.n.e., vízzel hígított vagy nem, sűrített vagy nem, és gyümölcsszirupok, m.n.e.:10651-1 | Zöldcitromlé | vámmentes |14100-2 | Gesztenyekrém vagy -püré, édesített vagy édesítetlen | vámmentes |16205-1 | Vermut, aperitif és likőrbor, legfeljebb 16 térfogatszázalék alkoholtartalommal, hordóban vagy palackban importálva (gallononként) | 15 cent |Pezsgő és más habzóborok:16505-1 | Körtebor, körte erjesztésével előállított | 1,50 dollár |--------------------------------------------------


title: 2012/192/EU: A Tanács határozata ( 2010. július 12. ) az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodásnak az Unió nevében történő aláírásáról

text:
               13.4.2012

               HU

               Az Európai Unió Hivatalos Lapja

               L 103/1

         A TANÁCS HATÁROZATA
   (2010. július 12.)
   az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodásnak az Unió nevében történő aláírásáról
   (2012/192/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 74., 77. és 79. cikkére, összefüggésben a 218. cikk (5) bekezdésével,
   tekintettel az Európai Bizottság javaslatára,
   mivel:

               (1)

               A Bizottság 2006. május 15-i felhatalmazását követően az Izlandi Köztársasággal, a Liechtensteini Hercegséggel, a Norvég Királysággal és a Svájci Államszövetséggel ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló tárgyalások lezárultak.

               (2)

               A 2009. június 30-án parafált, az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodást, annak későbbi megkötésére tekintettel alá kell írni és a csatolt együttes nyilatkozatot jóvá kell hagyni.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyv, valamint a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat (1) értelmében e határozat az Egyesült Királyság helyzetét nem érinti.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyv, valamint Írországnak a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat (2) értelmében e határozat Írország helyzetét nem érinti.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv értemében e határozat Dánia helyzetét nem érinti,

         ELFOGADTA EZT A HATÁROZATOT:
   1. cikk
   Az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodást (a továbbiakban: a megállapodás) a Tanács az Unió nevében jóváhagyja, figyelemmel a megállapodás megkötésére.
   A megállapodás szövegét csatolták e határozathoz.
   2. cikk
   Az e határozathoz csatolt együttes nyilatkozatot az Unió nevében a Tanács jóváhagyja.
   3. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t, figyelemmel a megállapodás megkötésére.
   4. cikk
   Ez a határozat az Európai Unió Hivatalos Lapjában történő kihirdetésének napján lép hatályba.

      Kelt Brüsszelben, 2010. július 12-én.

            a Tanács részéről

            az elnök

         S. LAURELLE

      (1)  HL L 131., 2000.6.1., 43. o.

      (2)  HL L 64., 2002.3.7., 20. o.


title: 2013/565/EU: Az Európai Parlament határozata ( 2013. április 17. ) az Európai Repülésbiztonsági Ügynökség 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/195

         AZ EURÓPAI PARLAMENT HATÁROZATA
   (2013. április 17.)
   az Európai Repülésbiztonsági Ügynökség 2011-es pénzügyi évre vonatkozó elszámolása lezárásáról
   (2013/565/EU)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2011-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (4) és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0075/2013),

               1.

               jóváhagyja az Európai Repülésbiztonsági Ügynökség 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 53. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 79., 2008.3.19., 1. o.

      (5)  HL L 357., 2002.12.31., 72. o.


title: A Tanács (KKPB) 2016/2238 határozata (2016. december 12.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról

text:
               13.12.2016

               HU

               Az Európai Unió Hivatalos Lapja

               L 337/15

         A TANÁCS (KKPB) 2016/2238 HATÁROZATA
   (2016. december 12.)
   az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére, valamint 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. augusztus 12-én elfogadta a 2010/452/KKBP határozatot (1), amellyel meghosszabbította a 2008/736/KKBP tanácsi együttes fellépéssel (2) létrehozott grúziai európai uniós megfigyelő misszió (a továbbiakban: EUMM Grúzia vagy a misszió) megbízatását. A 2010/452/KKBP határozat 2016. december 14-én hatályát veszti.

               (2)

               A 2016. évi stratégiai felülvizsgálat eredménye alapján az EUMM Grúzia megbízatását további kétéves időtartamra meg kell hosszabbítani.

               (3)

               A 2010/452/KKBP határozatot ennek megfelelően módosítani kell.

               (4)

               A misszió végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   A 2010/452/KKBP határozat a következőképpen módosul:

               1.

               A 14. cikk (1) bekezdése a következő albekezdéssel egészül ki:
               „A misszióval járó kiadások fedezésére szánt pénzügyi referenciaösszeg a 2016. december 15-től2017. december 14-ig terjedő időszakra 18 000 000 EUR.”;

               2.

               A 18. cikk második bekezdésének a helyébe a következő szöveg lép:
               „Ez a határozat 2018. december 14-én veszti hatályát.”

         2. cikk
   Ez a határozat az elfogadásának napján lép hatályba.
   Ez a határozat 2016. december 15-től alkalmazandó.

      Kelt Brüsszelben, 2016. december 12.

            a Tanács részéről

            az elnök

         F. MOGHERINI

      (1)  A Tanács 2010/452/KKBP határozata (2010. augusztus 12.) az Európai Unió grúziai megfigyelő missziójáról, EUMM Georgia (HL L 213., 2010.8.13., 43. o.).

      (2)  A Tanács 2008/736/KKBP együttes fellépése (2008. szeptember 15.) az Európai Unió grúziai megfigyelő missziójáról, EUMM Georgia (HL L 248., 2008.9.17., 26. o.).